C 72/26
MT
Il-Ġurnal Uffiċjali tal-Unjoni Ewropea
28.2.2023
N.B. 2 Għal “materjali fibrużi jew filamentari” użati fil-manifattura ta’ korazzi tal-ġisem u elmi, ara l-entrata 1.C.10. filLista tal-UE ta’ Użu Doppju.
ML14 ’Tagħmir speċjalizzat għal taħriġ militari, jew għas-simulazzjoni ta’ xenarji militari, simulaturi ddiżinjati apposta għal taħriġ fl-użu ta’ kwalunkwe arma tan-nar jew arma kkontrollata minn ML1 jew ML2, u komponenti u aċċessorji ddiżinjati apposta għalihom.
Nota Teknika
It-terminu 'tagħmir speċjalizzat għal taħriġ militari' jinkludi tipi militari ta' trejners ta' attakk, ta' trejners ta' titjir operattiv, ta' trejners għall-bersall radar, ta' ġeneraturi ta' bersall radar, ta' apparati ta' taħriġ fl-isparar, ta' trejners għall-gwerra antisottomarini, ta' simulaturi tat-titjir (inklużi ċ-ċentrifugi previsti għall-bniedem, iddestinati għat-taħriġ ta' piloti/ astronawti), ta' trejners radar, ta' simulaturi ta' titjir strumentali, ta' simulaturi ta' navigazzjoni, ta' simulaturi ta' tfigħ ta' missili, ta' tagħmir għall-bersall, ta' “inġenji tal-ajru” telegwidati, ta' trejners tal-armamenti, ta' trejners għall-gwida ta' “ inġenji tal-ajru” mingħajr pilota, ta' unitajiet ta' taħriġ mobbli u ta' tagħmir tat-taħriġ għal operazzjonijiet militari tal-art.
Nota 1 ML14 jinkludi sistemi ta’ ġenerazzjoni tal-immaġni u ta’ ambjent interattiv għal simulaturi, meta ddiżinjati jew modifikati apposta għall-użu militari.
Nota 2 ML14 ma japplikax għal tagħmir iddiżinjat apposta għal taħriġ fl-użu ta’ armi tal-kaċċa jew għall-isports.
ML15 Tagħmir ta’ immaġni jew kontromiżura, kif ġej, iddiżinjat apposta għall-użu militari, u komponenti u aċċessorji ddiżinjati apposta għalihom: a.
Rekorders u tagħmir ta’ pproċessar tal-immaġni; b.
Kameras, tagħmir fotografiku u tagħmir għall-ipproċessar tal-pellikoli; c.
Tagħmir għall-intensifikazzjoni tal-immaġni; d.
Tagħmir għal immaġni bl-infra-aħmar jew għal immaġni termali; e.
Tagħmir għall-elaborazzjoni tal-immaġni radar; f.
Tagħmir ta’ kontromiżura jew ta’ kontro-kontromiżura, għat-tagħmir speċifikat f’ML15.a. sa ML15.e.
Nota ML15.f. jinkludi tagħmir iddiżinjat sabiex jiddegrada l-operat jew l-effettività tas-sistemi militari ta' immaġni jew sabiex inaqqas l-effetti ta' tali degradazzjoni.
Nota ML15.
ma japplikax għal “tubi intensifikaturi tal-immaġni tal-ewwel ġenerazzjoni” jew tagħmir iddiżinjat apposta sabiex jinkorpora “tubi intensifikaturi tal-immaġni tal-ewwel ġenerazzjoni”.
N.B. Għall-apparati ta' mira li jinkorporaw “tubi intensifikaturi tal-immaġni tal-ewwel ġenerazzjoni” ara ML1, ML2 u ML5.a.
N.B. Ara wkoll 6.A.2.a.2. u 6.A.2.b. fil-Lista tal-UE ta' Użu Doppju.
ML16 Foroġ, forom u prodotti oħra mhux kompluti, iddiżinjati apposta għal oġġetti speċifikati f’ML1 sa ML4, ML6, ML9, ML10, ML12 jew ML19.
Nota ML16 japplika għal prodotti mhux kompluti meta jkunu identifikabbli mill-kompożizzjoni tal-materjal, il-ġeometrija jew il-funzjoni.
ML17 Tagħmir, materjal u “libreriji” mixxellanji, kif ġej, u komponenti ddiżinjati apposta għalihom: a.
Apparat għall-għadis u għall-għawm taħt l-ilma, maħsuba jew modifikati apposta għall-użu militari, kif ġej: 1.
Awtorespiraturi għall-għadis, b'ċirkwit magħluq jew nofsu magħluq;